Jelena Višekruna

Rođena 1979. godine u Novom Sadu u kom je završila Gimnaziju „Svetozar Marković“ i stekla zvanje master pedagog na Filozofskom fakultetu, Univerzitet u Novom Sadu.

Profesionalnu karijeru je započela u privatnom sektoru gde je i radila kao rukovodilac preduzeća „Kruna plus“ više od 10 godina.

Od 2016. do 2020. godine radila je kao savetnica za socijalnu zaštitu u Pokrajinskom zavodu za socijalnu zaštitu, potom kao inspektor u Pokrajinskom sekretarijatu za socijalnu politiku, demografiju i ravnopravnost polova.

Učestvovala je u aktivnostima pripreme i realizacije projekata u oblasti zaštite životne sredine kao i volonterskom i humanitarnom radu, organizaciji stručnih skupova i konferencija u ovoj oblasti.

Kontinuirano se edukuje u oblasti psihoterapije i savetovanja. Kreirala je i realizovala brojne obuke i predavanja. Poseduje nacionalni sertifikat iz psihoterapije.

Živi sa ćerkom u Novom Sadu.